To omkommet etter bygningskollapsen i Tenerife
Til sammen 28 personer bodde i bygningen og ni personer har vært savnet etter at den femetasjes bygning med leiligheter i byen Los Christanos kollapset. – Etter å ha jobbet hele natta fant redningsarbeiderne en død kvinne. Vi har ikke hennes alder, opplyser lokale myndigheter. Bakgrunn: Boligblokk raste sammen på Tenerife Tre mennesker ble reddet fra bygningsmassene torsdag, to av dem fikk behandling på sykehuset. Fire av bygningene i nærheten er evakuert og et stort antall familier er blitt flyttet til midlertidige bosteder. Ifølge Utenriksdepartementet var det ikke nordmenn blant de skadde eller savnede på Tenerife. Tenerife er et populært turistmål og den største av de spanske Kanariøyene utenfor kysten av Vest-Afrika.
Spanske redningsarbeidere har funnet ytterligere én person død i restene av bygningen som raste sammen torsdag i Tenerife i Spania. Én er tidligere funnet omkommet.